**ROMÂNIA, JUDEȚUL ARAD**

**CONSILIUL LOCAL AL COMUNEI TÂRNOVA**

**HOTĂRÂREA Nr. 25 din 2 MARTIE 2021**

**privind aprobarea acordarii de scutiri la plata taxei speciale de salubrizare**

Consiliul local al comunei Târnova , întrunit în ședință extraordinara în data de 2 MARTIE 2021, fiind prezenti un numar de 14 consilieri locali din totalul de 15, având în vedere:

 - HCL Târnova Nr. 97/28.12.2020 cu privire la regulamentul de instituire și administrare a taxei speciale de salubrizare în comuna Târnova pentru anul 2021 respectiv CAP. IV art (1), (2) si (4) ;

 - Referatul de aprobare și raportul de specialitate cu privire la aprobarea scutirilor la plata taxei speciale de salubrizare;

 - Prevederile art. 8 alin. (3) lit. i)-k), art. 9 alin. (2) lit. d), art. 10 alin. (5), art. 42 alin. (1) lit. c),

art. 43 alin. (4) din Legea nr. 51/2006 privind serviciile comunitare de utilităţi publice, cu modificările şi completările ulterioare coroborate cu art. 25-27 din Legea nr. 101/2006 a serviciului de salubrizare a localităţilor, republicată cu modificările şi completările ulterioare;

 - Art. 30 din Legea nr. 273/2006 privind finanţele publice locale, actualizata;

 - Art.484- 485 din Legea nr. 227/2015 privind Codul Fiscal, cu modificările şi completările ulterioare,

 - Prevederile art. 129 alin. (1), alin. (2) lit.(d) și lit.(e), alin.(4) lit.c), alin. (7) lit.(n), art.133 alin.(2) lit.b),

art. 134 alin (1) lit. b) si art.136 din O.U.G. nr. 57/2019 privind Codul administrative actualizata,

În temeiul prevederilor art. 139 alin. (1), alin. (3), lit.(c), art. 196 alin. (1) lit. (a) din OUG nr. 57/2019 privind Codul administrative, cu modificarile si completarile ulterioare,

HOTĂRĂŞTE:

**Art. 1.** Incepând cu data intrarii in vigoare a prezentei hotarari se aprobă acordarea scutirilor la plata taxei speciale de salubrizare pentru următoarele persoane fizice sau juridice:

 a) veteranii de război, văduvele de război şi văduvele nerecăsătorite ale veteranilor de război;
 b) persoanele prevăzute la art. 1 al Decretului-lege nr. 118/1990, republicat, cu modificările şi completările ulterioare, şi persoanele fizice prevăzute la art. 1 din Ordonanţa Guvernului nr. 105/1999, aprobată cu modificări şi completări prin Legea nr. 189/2000, cu modificările şi completările ulterioare;

 c) instituţiile sau unităţile care funcţionează sub coordonarea Ministerului Educaţiei şi Cercetării Ştiinţifice sau a Ministerului Tineretului şi Sportului, cu excepţia incintelor folosite pentru activităţi economice;
d) fundaţiile înfiinţate prin testament, constituite conform legii, cu scopul de a întreţine, dezvolta şi ajuta instituţii de cultură naţională, precum şi de a susţine acţiuni cu caracter umanitar, social şi cultural;
e) organizaţiile care au ca unică activitate acordarea gratuită de servicii sociale în unităţi specializate care asigură găzduire, îngrijire socială şi medicală, asistenţă, ocrotire, activităţi de recuperare, reabilitare şi reinserţie socială pentru copil, familie, persoane cu handicap, persoane vârstnice, precum şi pentru alte personae aflate în dificultate, în condiţiile legii;
f) persoanele cu handicap grav sau accentuat, persoanele încadrate în gradul I de invaliditate şi reprezentanţii legali ai minorilor cu handicap grav sau accentuat şi ai minorilor încadraţi în gradul I de invaliditate.

 **Art. 2.** Facilitățile fiscale se acordă beneficiarilor acestora începând cu luna următoare lunii în care a fost depusă cererea împreună cu documentele justificative.

**Art. 3.** Cu ducerea la indeplinire a prezentei hotarari, se incredinteaza primarul comunei Tarnova.

**Art. 4.** Hotărârea se aduce la cunoștință publica de către Secretarul General al comunei Târnova.

**Art. 5.**  Prezenta hotărâre se comunică: - Instituției Prefectului – județului Arad;

 - Primarului comunei Târnova

 - Persoanelor interesate prin afișare.

 PREŞEDINTE DE ŞEDINŢĂ, CONTRASEMNEAZĂ, SECRETAR GENERAL

 CONSILIER LOCAL BRAIȚ TEODOR-GHEORGHE

 VLĂZAN PETRU